Studenții Facultății de Teologie Ortodoxă „Justinian Patriarhul” a Universității din București, în stagiu de practică la Mănăstirea Cozia

În perioada 15-19 iulie 2024, studenții teologi din anul I și II de la specializarea „Teologie Pastorală” a Facultății de Teologie Ortodoxă „Justinian Patriarhul” a Universității din București realizat un stagiu de practică la Mănăstirea Cozia din județul Vâlcea.
Stagiul, finanțat de Universitatea din București în cadrul proiectului de cercetare „Inscripțiile murale în limba greacă ale Mănăstirii Cozia”, a fost realizat sub îndrumarea lect. univ. dr. Octavian Gordon, cadru didactic la FTOUB a UB.

[bookmark: _GoBack]Studenții beneficiari au avut astfel posibilitatea să-și aplice cunoștințele teoretice de limba greacă veche, în varianta ei ecleziastică, descifrând, analizând și traducând inscripțiile iconografice în limba greacă din biserica Mănăstirii Cozia, în special din pridvorul brâncovenesc, precum și din paraclisul și din muzeul mănăstirii. 
În afară de inscripțiile grecești propriu-zise, în care au fost descifrate și studiate ligaturi și abrevieri manuscrise specifice paleografiei iconografice, studenții teologi au fost inițiați și în paleografia chirilică, atât în cea slavonă, cât și în cea românească veche, ca moștenire a vechiului scris grecesc bizantin. 
Stagiul de practică de la Mănăstirea Cozia este o continuare a stagiului din 27-30 aprilie 2023, în cadrul căruia studenții au descifrat și analizat inscripțiile murale ale Mănăstirii Hurezi, sub îndrumarea aceluiași cadru didactic.
Mai multe informații despre mai multe activități derulate de către Facultatea de Teologie Ortodoxă „Justinian Patriarhul” a Universității din București pot fi consultate aici.
